b'\n_START_ARTICLE_\n100 (serial)\n_START_SECTION_\nPremierea\n_START_PARAGRAPH_\nPremiera serialului a avut o audien\xc8\x9b\xc4\x83 estimat\xc4\x83 la 2,7 de milioane de spectatori americani \xc8\x99i a primit un rating 18-49 de 0.9. Este considerat a fi cel mai urm\xc4\x83rit program al The CW din 2010 de la serialul Life Unexpected._NEWLINE_Allison Keene de la The Hollywood Reporter a f\xc4\x83cut o recenzie negativ\xc4\x83 a serialului, scriind c\xc4\x83 "Drama \xc8\x99tiin\xc8\x9bifico-fantastic\xc4\x83 prezint\xc4\x83 viziunea final\xc4\x83 a The CW \xc3\xaen ceea ce prive\xc8\x99te umanitatea: Un p\xc4\x83m\xc3\xa2nt populat numai de c\xc4\x83tre adolescen\xc8\x9bi atractivi, ai c\xc4\x83ror p\xc4\x83rin\xc8\x9bi sunt pleca\xc8\x9bi \xc3\xaen spa\xc8\x9biul cosmic."_NEWLINE_Kelly West de la Cinema Blend a dat o recenzie mai pozitiv\xc4\x83, observ\xc3\xa2nd  c\xc4\x83 "Drama \xc8\x99tiin\xc8\x9bifico-fantastic\xc4\x83-thriller a The CW te \xc8\x9bine [\xc3\xaen priz\xc4\x83]. Serialul \xc3\xaencearc\xc4\x83 s\xc4\x83 exploreze acest concept \xc8\x99i chiar mai mult, \xc3\xaembin\xc3\xa2nd genurile dram\xc4\x83 cu adolescen\xc8\x9bi, aventur\xc4\x83 SF \xc8\x99i thriller. Este nevoie de pu\xc8\x9bin timp pentru ca seria s\xc4\x83 se dezvolte, dar atunci c\xc3\xa2nd The 100 va atinge culmile sale, va fi o dram\xc4\x83 unic\xc4\x83 \xc8\x99i conving\xc4\x83toare."\n_START_SECTION_\nTransmisie TV\n_START_PARAGRAPH_\n\xc3\x8en Noua Zeeland\xc4\x83, serialul a avut premiera la 21 martie 2014 pe serviciul de streaming video la cerere al TVNZ.'